OpenLLM-France/wikimedia huggingface dataset:
# Venezoliceras

Venezoliceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12268830
* Espezieak: Venezoliceras
# Veneziar dorreak

1929ko Erakusketa gunerako sarbide-dorreak, Veneziar dorreak izenez ezagunagoak, bi dorre biki dira, apaingarri izaerakoak, Bartzelonako Maria Cristina Erreginaren Etorbidearen eta Espainia plazaren bidegurutzean daudenak. Bere izen hedatuena Veneziako San Marko Campanilarekin duen antzekotasunari zor zaio.
Ramon Reventósen lana, 1929ko Bartzelonako Nazioarteko Erakusketa gunerako sarbide gisa eraiki ziren; Gaur egun, gauza bera egiten dute Fira de Barcelonako Montjuïc aretoarekin.
Kataluniako Ondare Arkitektonikoaren Inbentarioan Tokiko Intereseko Ondasun Kultural (BCIL) gisa inskribatuta daude, 08019/1758 kodearekin.

## Ezaugarriak

Bi dorreak, berdin-berdinak, Maria Cristina Erreginaren etorbidearen bokalean daude, espaloi bakoitzean bana. Estilo historizistakoak, ikonografikoki San Markos Campaniluaren eredua hartzen dute.
Oinplano karratua duten dorreek 47 metroko altuera dute, eta lau ataletan banatuta daude: harri artifizialeko harlanduen oinarria, bistako adreiluzko fustea eta goiko galeria, harri artifizialeko zutabeez osatutakoak, non kobrezko pabilioien estalkia oinarritzen diren.

## Erreferentziak

* ↑ «Torres d'accés al recinte de l'Exposició de 1929» Cercador de patrimoni arquitèctonic (Bartzelonako Udala).
* ↑ Grandas, M. Carmen. (1987). «Los proyectos urbanísticos para la plaza de España» D'art (13): 234..

## Kanpo estekak

* Datuak: Q7919738
* Multimedia: Torres venecianes / Q7919738
# Venezuelako Alderdi Sozialista Batua

Venezuelako Alderdi Sozialista Batua (gaztelaniaz: Partido Socialista Unido de Venezuela, PSUV), Venezuelako alderdi politikoa da, beste alderdien eta indar politikoen batze prozesuaren ondorioz sortutakoa. Alderdi horrek Hugo Chávez liderrak aurrera eraman zuen Bolibartar Iraultza lagundu eta bultzatu zuen. Prozesua une garaiena Hugo Chávez gobernu-buru izateko aukeratua izan zenean. Iraultza horren oinarri nagusiak sozialismoa eta antiinperialismoa ziren. Alderdi bateratua 2008ko martxoaren 14an aurkeztu zen.

## PSUVren alderdi sortzaileak

* Movimiento Quinta República, indartsuena.
* Movimiento Electoral del Pueblo
* Movimiento Independiente Ganamos Todos
* Unidad Popular Venezolana
* Independientes por la Comunidad Nacional
* Liga Socialista
Beste alderdi batzuek ez zuten proposamena onartu, besteak beste, Patria Para Todos, Movimiento Tupamaro eta Partido Comunista de Venezuela.

## Publikazioak

* Nuestro Socialismo
* En Vanguardia
* Cuatro F

## Erreferentziak

* ↑ Berria. [#8862 Estilo Liburua. .
* ↑ http://www.aporrea.org/ideologia/n87995.html
* ↑ http://www.psuv.org.ve/psuv/

## Kanpo estekak

* PSUVren webgune ofiziala. (Gaztelaniaz)
* PSUVren gazteriaren webgune ofiziala. (Gaztelaniaz)
* Datuak: Q197864
* Multimedia: Partido Socialista Unido de Venezuela / Q197864
# Venezierazko Wikipedia

Venezierazko Wikipedia Wikipediaren venezierazko edizioa da. 2009ko urriaren hasieran 8.300 artikulu zituen eta Wikipedien zerrendan 94.a zen.

## Kanpo estekak

* Venezierazko Wikipedia
* Datuak: Q1055841
* Multimedia: Venetian Wikipedia / Q1055841
# Venezuelako Unibertsitate Zentrala

Venezuelako Unibertsitate Zentrala edo Univeridad Central de Venezuela (UCV) Venezuelako unibertsitate publiko bat da, San Pedro Parrokiako Valle Abajo urbanizazioan kokatua, Caracaseko erdigune geografikoaren hegoaldean. 1721ean sortua, herrialdeko goi hezkuntzako erakunderik zaharrena da. Bere egoitza nagusia, Caracaseko Unibertsitate Hiria, UNESCOk Gizateriaren Ondare izendatu zuen 2000. urtean.
QS World University Rankings erakundeak 2018rako mundu mailan egindako ikerketa baten arabera, UCV lehen postuan dago estatu mailan eta 28 Latinoamerikan.
2009. urtean, graduaurreko eta graduondoko hirurogei mila ikasle baino gehiago, sei mila irakasle eta administrazioko eta zerbitzuetako zortzi mila langile inguru zituen. Horiek 9 fakultate osatzen dituzte Caracasen; 2, Maracay Ingeniaritza Gunean, Caguan (Aragua estatua), eta 1 Barquisimeto Arkitektura Gunean, Lara estatuan; gainbegiratutako unibertsitate-ikasketetarako 5 gune eta 12 estazio esperimental ditu herrialdeko hainbat herritan.

## Kanpo estekak

* Datuak: Q936476
* Multimedia: Universidad Central de Venezuela / Q936476
# Venezuelako bandera

Venezuelako bandera :
| Erabilera | |
| Proportzioa | 2:3 |
| Erabakia | 1811 |
| Koloreak | Horia Urdina Gorria |
Venezuelako bandera 1811ko uztailaren 15ean erabakitakoa da. Neurri bereko hiru errenkadaz osatuta dago: horia, urdina eta gorria. Horrez gain, zortzi izar zuriko arku bat dauka errenkada urdinaren barruan.

## Kanpo estekak

* Datuak: Q165538
* Multimedia: National flag of Venezuela / Q165538
# Venkatraman Ramakrishnan

Venkatraman "Venki" Ramakrishnan (tamileraz: வெங்கட்ராமன் ராமகிருஷ்ணன்; Chidambaram, Tamil Nadu, 1952) britainiar biologo estrukturala da, tamil jatorria duena. 2009an Kimikako Nobel Saria jaso zuen, Ada Yonath eta Thomas A. Steitzekin batera, erribosomaren egitura eta funtzioan egindako ikerketengatik.

## Erreferentziak

* ↑ Lappin, Yaakov. (2009-10-07). «Nobel Prize Winner 'Happy, Shocked'» Jerusalem Post.

## Kanpo estekak

* Datuak: Q60061
* Multimedia: Venkatraman Ramakrishnan / Q60061
# Venlo

Venlo Herbehereetako hegoaldean dagoen hiria da, Limburgeko probintzian kokatutakoa.

## Banaketa administratiboa

Venlo honako barrutiek osatzen dute:
* Venlo-Centrum
* Venlo Noord-oost
* Venlo-Zuid
* Venlo-Noord
* Venlo-Oost

## Herritar ezagunak

* Geert Wilders (1963 -): Politikari holandarra.

## Ikus, gainera

* Herbehereetako hiri nagusien zerrenda

## Kanpo estekak

* (Nederlanderaz) Udalaren webgunea
* Datuak: Q9777
* Multimedia: Venlo / Q9777
# Venmo

Venmo estatubatuar mugikor ordainketa zerbitzua da. 2009an sortu zuten eta 2012tik aurrera PayPalen jabetzakoa da. Venmo kontuak zatitu nahi dituzten lagunei eta senideei zuzenduta zegoen, adibidez, pelikuletarako, afarietarako, alokairuetarako edo ekitaldietarako sarreretarako, etab. Kontuen titularrek telefono mugikorreko aplikazio baten bidez transferi diezaiekete dirua beste batzuei; bai igorleak bai hartzaileak Estatu Batuetan bizi behar dute. 2021ean, konpainiak 230.000 milioi dolar erabili zituen transakzioetan eta 850 milioi dolar sortu zituen diru-sarreretan.
Modu lehenetsian, Venmok parekoen arteko transakzio guztiak argitaratzen ditu (zenbatekoa izan ezik), ikertzaileek frogatu dutenez, erabiltzaileek egoera batzuetan duten bizitzari buruzko xehetasun konfidentzialak ematen ditu. 2018an, enpresak akordioa lortu zuen Federal Trade Commissionekin funtzio horrekin eta beste batzuekin lotutako pribatutasun- eta segurtasun-urraketei buruz, eta aldaketak egin zituen dagokion konfigurazioan. Hala ere, Venmok kritikak erakartzen jarraitu zuen, erabiltzaileak pribatutasun-arrisku posibleen aurrean jartzeagatik.

## Erreferentziak

* ↑ (Ingelesez) «Venmo Revenue and Usage Statistics (2022)» Business of Apps 2022-05-04.
* 1 2 (Ingelesez) Cole, Samantha. (2019-08-28). «Venmo Is Still Exposing Your Connections to Everyone You. Know» Vice.
* 1 2 (Ingelesez) Paul, Kari. «The scary reasons you should make your Venmo account private» MarketWatch.

## Kanpo estekak

* Datuak: Q24839341
* Multimedia: Venmo / Q24839341
# Vennans

Vennans Frantziako udalerria da, Doubs departamenduan dagoena, Franche-Comté eskualdean. 2013an 236 biztanle zituen.

## Demografia
### Biztanleria

2007an Vennans udalerrian erroldatutako biztanleak 173 ziren. Familiak 59 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren, 35 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 58 etxebizitza zeuden, 56 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. 57 etxeak ziren eta 1apartamentu bat zen. 56 etxebizitza nagusietatik 50 bere jabearen bizilekua ziren eta 6 alokairuan okupaturik zeuden; 3 etxek hitu gela zituzten, 6 etxek lau zituzten eta 47 etxek bost zituzten. 53 etxek euren parking plaza propioa zuten azpian. 13 etxetan ibilgailu bat zegoen eta 42 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vennans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 8 | 45-49 | 0 |
| 8 | 40-44 | 16 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 4 | 15-19 | 12 |
| 12 | 10-14 | 12 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 118 ziren, horien artean 96 aktiboak ziren eta 22 inaktiboak ziren. 96 pertsona aktiboetatik 92 lanean zeuden (49 gizon eta 43 emakume) eta 4 langabezian zeuden (2 gizon eta 2 emakume). 22 pertsona inaktiboetatik 5 erretiraturik zeuden, 12 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2000. urtean Vennans udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q906181
* Multimedia: Vennans / Q906181
# Venus eta Erromaren tenplua

Venus eta Erromaren tenplua (latinez Templum Veneris et Romae), Erromatar foroaren ekialdeko muturrean dago, Erromako Koliseoa dagoen tokitik gertu. Erromako tenplurik handienetako bat zen eta Venus eta Erroma jainkoen omenezkoa zen.
Hadriano enperadoreak eraikiarazi zuen, tenplu honen eraikuntza, 121ean hasi zuena. Hamalau urte beranduago inauguratu zen, 135ean, baina 141 arte ez zen amaitu, Antonino Pioren erregealdian.
Hadrianok, Neronen Domus Aurearen hondakinen gainean eraiki zuen, eta Neronen Kolosoa mugitu behar izan zen, Koliseoaren ondoan jarri zena, bere izena, estatua honengandik jasotzen duena. Hadrianoren arkitektorik gogokoena zen Apolodoro Damaskokoa, tenplu honetako estatuen tamainaz trufatu zen, eta honek, enperadorea haserrarazi zuen, lehenik erbesteratzea eta, ondoren, exekutatzea agindu zuena.
307an sute bat jasan zuen, eta Maxentzioren aginduz zaharberritu zen. Zaharberritze honek, jatorrizko diseinua aldatu zuen, exedraeak, horma hobi erdizirkularrak, sartuz cella bakoitzaren atzealdean, eta, lurra, haitzurdin polikromatuz zolatuz. Beste zaharberritze bat ere jasan zuen, Flavio Eugenioren garaian, 392 eta 394 bitartean.
Sute batek suntsitu zuen IX. mendearen hasieran, eta eliza batean bihurtu zuten, Santa Maria Nova, Leon IV.aren agintaldian, 850. urtean. 1615ean, beste zaharberritze bat jasan zuen, eta Santa Francesca Romana deitzera pasa zen.
Tamaina handikoa zen, 145 metroko luzera eta 100eko zabalera zuelarik. Tenplua, bi cella nagusiz osatua zegoen. Batak, Venusen estatua zuen, eta, besteak, Erromarena. Cellak, simetrikoki jarriak zeuden, Erromaren estatua zuena, mendebalderantz begira, eta, Venusena zuena, ekialdera. Cella bakoitzaren sarreran, lau zutabe zeuden.
Ekialdeko eta mendebaldeko zatiek, hamar zutabe zituzten (dekastiloa), eta, iparraldeko eta hegoaldeko zatiek, berriz, zortzi, horietako bakoitzak, 1,8 metroko altuera zuelarik, eta korintiar ordenakoak ziren.
Hadrianok, jainkosetako bakoitza izendatuz idazkun batzuk sartu zituen, non "maitasuna" hitza nabarmentzen den, Venus, maitasunaren jainkosa baita.
Gaur egun, egoera onean kontserbatzen da, eraikinaren zati bat kontserbatzen delarik.

## Kanpo estekak

* Datuak: Q430792
* Multimedia: Temple of Venus and Rome (Rome) / Q430792
# Venus ispilukoa

Venus ispilukoa (gaztelaniaz, La Venus del espejo) Diego Velázquezek 1647tik 1651ra bitarte egindako margolana da, ziur asko Italian zegoela.
Espainiako Independentzia Gerran, koadroa Godoy jauregiko soldadu frantsesek lapurtu zuten, arpilaketa artistikoen esparruan, eta George Augustus Wallis britainiar margolariaren eskuetara pasatu zen, Espainian William Buchananen agente gisa lan egin zuena, arte-merkatari garrantzitsua, koadroa Ingalaterrara ekarri zuena 1813an.
Egun National Galleryn dago, Londresen.
Venus jainkosa ageri da, jarrera sentsualean, ohe baten gainean eta Kupido semeak eusten dion ispiluari begira. Lan honek aurrekariak ditu: Giorgioneren Venus lotan (1510 i.) eta Tizianoren Urbinoko Venus (1538), esaterako. Margolan honetan, Venusentzat erabiltzen ziren bi pose, ohatze baten gainean egotea eta ispilu bati begira egotea, batera erabiltzen ditu Velázquezek.

## Ikus, baita ere

* Emakume biluzik etzanda, atzetik ikusita

## Kanpo estekak

* Datuak: Q275349
* Multimedia: Venus del espejo (Velazquez) / Q275349
# Venus lotsagabea

Venus lotsagabea, baita ere Vibrayeko Venus (frantsesez: Vénus impudique) Paleolitoaren lehen emakumearen irudikapena da. Kronologikoki K.a. 18 000 eta 12 000 urtekoa da. Frantzian aurkitu zen, 1864an, Laugerie-Basse paleolitoaren aztarnategian, Les Eyzies-de-Tayac-Sireuilen, Dordoina departamenduan.

## Deskribapena

Boliz egindako eskultura txikia da, 8 zentimetrokoa. Izena hanken formatik datorkio: oso bananduak ditu, horrela sexua ondo erakutsiz. Burua eta besoak, bestetik, ez ditu. Estatuatxoa seguruenik buruarekin egin zen, lepoko haustura urradurek erakusten duten moduan, baina, ziur aski, besorik gabe. Beste Paleolitoko Venus gehienek bularrak eta aldakak zabalak dituzte; hau, aldiz, ez: gorputz mehea, aldakak zuhurrak, ia bularrak ez dira ikusten... Ezaugarri horiek, bai eta bulba bertikalak eta itxiak ere, neskatxa baten gorputza adierazten dutela dirudi.

## Aurkikuntza

Paul Hurault, Vibrayeko VIII. Markesak, 1864 inguruan Laugerie-Bassen aztarnategian, Vézère ibaiaren haranean aurkitu zuen. Izenarekin eskulturak erakusten duen jarrera "lotsagabea" adierazi nahi zuen, ez Erromako eskulturetan bezala non Venus esku batekin sexua ezkutatzen agertzen zen; horiek "Venus lotsakorrak" dira. Izendatze horren atzean iritzi edo balorazio moral bat, ezinezkoa hainbeste urte dituen arte-lan baten aurrean.

## Komentarioa

J.-P. Duhard-ek Paleolitoan zehar arteak izan duen bilakaera azpimarratzen du, soiltasun gehiago lortzeko. Venus honek estilo eskematikoak eta emakumezkoen gorputzen luzapenaren alderdiek Gravette aldiaren estandarrekin kontrastatzen dute. Magdaleniar kulturak, zentzu berean, diseinu geometrikoen adibide ugari aurkezten ditu, bestetik, objektuen gainean eta labar artean.

## Venus izena

"Venus" izena Paleolitoko ehun emakumezko estatuatxo izendatzeko erabiltzen den termino generikoa da. Jakina, ez dira benetako Venus. Vibraye markesari egozten zaio orokorrean izendatze horren jatorria. Espezialista batzuen arabera, Venus izena aukeratu izana, maitasunaren jainkosa bati erreferentzia eginez, Vibraye-ren aldetik, aukeraketa desegokia izan zen. Estatuatxo horien erdiek neska oso gazteak edo emakume zaharrak irudikatzen dituzte. Beraz, emakumezko estatuatxo hauek ez dute, antza, izaera erotikorik. Sexu adierazpenak bilatzeko grina horrek gizonezko arkeologo batzuen joera erakusten du.

## Erreferentziak

* ↑ https://donsmaps.com/impudiquevenus.html
* ↑ https://archaeology.fandom.com/wiki/Venus_Impudique
* ↑ https://www.historyofinformation.com/detail.php?id=3997
* ↑ Jean-Pierre Duhard, «Une nouvelle représentation feminine à la Madeleine (Tursac, Dordogne)», PALEO. Revue d'archéologie préhistorique, 21 zk.,‎ 2011ko martxoaren 1a, 127–134 or. (ISSN 1145-3370, DOI 10.4000/paleo.1776)
* ↑ Pamela Russel, « Forme et imagination : l'image féminine dans l'Europe paléolithique », Paléo, Revue d'Archéologie Préhistorique, 5.liburuki, 1.zk.,‎ 1993, 375–388 or. (DOI 10.3406/pal.1993.1119)

## Ikus, gainera

* Paleolitoko Venus

## Kanpo estekak

* Datuak: Q24169384
* Multimedia: Vénus impudique / Q24169384
# Venus eta Kupido (Tiziano)

Venus eta Kupido (frantsesez: Vénus et Cupidon) 1510-1515 artean Tiziano artista italiarrak mihise gaineko olio teknika erabiliz eginiko pintura bat da. Egun Londresko Wallace Bilduman dago. Tizianori edo, agian, Palma Vecchiori edo Francesco Vecelliori egotzi egin zaio XIX. mendetik.

## Datazioa

Tizianok noiz egin zuen jakiteko modeloaren inguruko informazioa erabili da, artistaren 1510eko hamarkadako beste lan batzuetan ere agertu baitzen, hala nola bere Salomen (Galleria Doria-Pamphilj galeria).

## Erreferentziak

* ↑ https://artuk.org/discover/artworks/venus-and-cupid-209188
* ↑ Francesco Valcanover, L'intégrale des œuvres de Titien, Rizzoli, Milan, 1969.

## Kanpo estekak

* (Ingelesez):Wallace Bildumaren fitxa.
* Datuak: Q4009577
# Venus eta Marte Vulcanok harrapatuta

Venus eta Marte Vulcanok harrapatuta (nepaleraz: Venus en Mars verrast door Vulcanus) Joachim Wtewael margolariaren lana da, 1601ean egina. Kobre gainean egina, neurri hauek ditu: 21zm. x 15,5 zm. Mauritshuis arte-museoan erakusten da Herbeheretako Haga hirian.

## Deskribapena

Koadro honetan mitologiaren istorio klasiko bat irudikatzen da. Venus Vulkanorekin ezkonduta zegoen, baina Marte zuen maitale. Apolo eguzkiaren jainkoak aurkitu zuen, eta Vulkanori eta gainerako jainkoei jakinarazi zien. Maitalea harrapatzeko, Vulkanok sare bat egin zuen bertan Marte harrapatzeko. Istorio hau Wtewaelek modu barregarri eta komikoaz azaltzen du, gaiaren beste bertsio batzuetan ikus daitekeen tonu moralistaren hurrun.

## Kanpo estekak

* (Ingelesez):Margolanaren fitxa museoaren webgunean.
* Datuak: Q9092966
* Multimedia: Mars and Venus Surprised by Vulcan (Joachim Wtewael - Mauritshuis) / Q9092966
# Venus lotan

Venus lotan edo Dresdengo Venusa Giorgione italiar margolariak 1510 inguruan egin zuen mitologiako margolan ospetsua da. Oihal gaineko olio-margolaritza teknikan egina Pizkunde eta Barrokoko garaietan gai ohikoa jasotzen du, Venus jainkosa etzanda lo egiten (Tiziano, Rubens). Dena dela, margolariaren teknika esker, lan honek eragin handia izan zuen. Giorgioneren azkenetariko margolana izan zen.

## Historia

Ez dugu ezagutzen Giorgionek margotu zuen urte zehatza. Dirudienez, berak lana bukatu gabe utzi zuen, eta Tiziano izan omen zen zeruaren margoa bukatu zuena. Urte askoa Tizianok egindako margolan baten kopia zela pentsatu zen; kopia horren egilea Sassoferrato izeneko margolaria izan zitekeen. Azkenean, Giovanni Morelli (1816-1891) kritikariak zehaztu zuen benetako egilea, XIX. mendean. Margolanaren ezagutzen den lehenengo kokapena Veneziako Casa Marcello izan zen. Ondoren, Ferraran eta Modenan agitzen zuen Esteko leinuaren eskuetara igaro zen. Familia horrek 1746an Saxoia etxeari saldu zion. Gaur egun Dresdengo Gemäldegalerie Alte Meisterren erakusten da.

## Deskribapena

Margolan handia da, 108,5 zm x 175 zm. Lanean neska gazte bat biluzik eta lotan, oso lasai, ikusten dugu. Emakumea kanpoaldean egotea benetako iraultza izan zen garaiko margolaritzan eta askoren ustez horrek arte modernoaren hasiera markatzen du. Neskaren formak eta atzean ikusten den paisaiarenak antzekoak dira baina koloreek bereizten dituzte. Hitz batek definitzen badu margolan hau hori oreka da, harmonia. Ikuspegi bukoliko batean neskaren axolagabekeriak, sentsualitateak oso erotismo dotorea transmititzen du.
Dena dela, margolariak tartra jartzen du margotutako irudiarekin. Fenomeno hori ohikoa da Giorgioneren lanetan. Ikuspegi kontenplatiboa dago bai ikuspegiaren gainean, bai emakumearen gainean. Emakumearen loa zuhurra da. Inguruan ikusten diren hostoek, bestetik, nahiko tonu hotzak dituzte, ez tonu beroak. Emakumea jantzien eta mihiseen gainean dago etzanda eta horien tolesak maisutasun handiz eginak daude.

## Elementu erotikoak

Aipatutako tarte horren barruan badira elementu sinboliko erotiko batzuk:
* Eskuineko besoa altxatuta du, eta horrek bere besape osoa erakusten digu, bere sexuaren ikurra.
* Ezkerreko eskua bere aluaren gainean dago jarrita.
* Ikuspegiaren bihurguneek emakumeenak indartzen dituzte.

## Eraginak

Margolari askoren gainean eragin handia izan zuen margolan honek. Goian Tiziano (Txakurtxoaren Venusa) eta Rumbens aipatu baditugu, beste izen garrantzitsuak hauek dira: Velázquez, (Venus ispilukoa), Ingres eta Manet.

## Erreferentziak

* ↑ https://arte.laguia2000.com/pintura/venus-dormida-giorgione
* ↑ https://web.archive.org/web/20200216120150/https://www.artehistoria.com/es/obra/venus-dormida

## Kanpo estekak

* (Gaztelaniaz):Lanaren inguruko komentarioak.
* Datuak: Q500812
* Multimedia: Sleeping Venus by Giorgione / Q500812
# Venusen jaiotza (Gérôme)

    Artikulu hau Gérômeren margolanari buruzkoa da; beste esanahietarako, ikus «Venus (argipena)».
Venusen jaiotza (frantsesez: 'La Naissance de Vénus' baita ere frantsesez: 'Vénus sortant des eaux (l'étoile)')Jean-Léon Gérôme margolari frantsesak 1890ean egin zuen margolana da. Itsasotik Venusen jaiotza mitologikoa irudikatzen du. Enkante batean saldu zen 1991n. Gaur egun bilduma pribatu batean dago.

## Estiloa

Jean-Leon Gerôme XIX. mendeko Frantziako akademizismoaren ordezkari nagusietako bat izan zen. Bere bizitzan zehar, sarritan inspiratu zen greko-erromatar mitologian eta emakumezko biluzi klasizistan. Gérômen obran ohikoa den arabera, mitologia aitzakia da emakumeen biluztasuna erakusteko.

## Deskribapena

Lanak maitasunaren jainkosa erromatar mitologian Venusen jaiotza, itsasotik irteten irudikatzen du. Jainkosa zutik ageri da olatu txiki baten gainean, hamarnaka puttiz inguraturik; horietatik batek eskuinean sagar urreztatu bat eskaintzen dio, Parisko epaiketan emango dioten liskarraren oroigarri.
Gai berari buruzko beste lan batzuek ez bezala, jainkosa Zipreko uhartera iritsi zenekoa, obra honek jainkosaren jaiotzaren une bera erakusten du. Atzealdean, uharte bat marraztu da zerumugan.

## Erreferentziak

* ↑ Gerald M. Ackerman. La vida y obra de Jean-Léon Gérôme: con un catálogo razonado. 1986, 268.or..
* ↑ https://www.artnet.com/artists/jean-léon-gérôme/47
* ↑ Michael Charlesworth (2008). Landscape and vision in nineteenth-century Britain and France. Aldershot, Ingalaterra: Ashgate. ISBN 978-1-351-56110-5. OCLC 608387922

## Kanpo estekak

* Datuak: Q3211036
# Venusen jaiotza (Boucher)

    Artikulu hau Boucherren margolanari buruzkoa da; beste esanahietarako, ikus «Venus (argipena)».
Venusen jaiotza (frantsesez: La Naissance de Vénus) 1754an François Boucher artista frantziarrak mihise gaineko olio teknika erabiliz eginiko pintura bat da. Gaur egun Londresko Wallace Bilduman dago jasota. Neurriak 79.2 zm × 138.7 zm dira. Venus itsasoko uretan jaio zen eta jainkosaren ikonografian gertaera nabarmenetako bat da; oso gai errepikakorra da artean.

## Erreferentziak

* ↑ https://arthive.com/es/francoisboucher/works/10474~The_Birth_Of_Venus

## Kanpo estekak

* Datuak: Q3211033
# Vysoká nad Uhom

Vysoká nad Uhom Eslovakiako udalerri bat da, Michalovceko barrutian kokatuta. 15,35 km²ko azalera du eta 798 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q383143
* Multimedia: Vysoká nad Uhom / Q383143